proxectonos/corpus_dominio_legal_administrativo_tmp huggingface dataset:
EXTRACTO da Orde do 28 de abril de 2025 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2025/26 (códigos de procedemento ED330B, ED330G e ED330H).
Consellería de Educación, Ciencia, Universidades e Formación Profesional — III. Outras disposicións — 15/05/2025

BDNS (Identif.): 831804.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/831804
Primeiro. Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de educación secundaria obrigatoria (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como o alumnado do resto dos cursos de EE e ESO con necesidades específicas de apoio educativo que non utilicen os libros do fondo.
c) Axudas para material escolar destinadas ao alumnado matriculado en EP, ESO e EE.
Segundo. Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro. Bases reguladoras
Orde do 28 de abril de 2025 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2025/26 (códigos de procedemento ED330B, ED330G e ED330H).
Cuarto. Importe
Fondo solidario de libros de texto: financiado cunha dotación total de 1.300.000,00 euros para o ano 2025 e de 300.000,00 euros para o ano 2026.
Axudas de libros de texto: financiadas cunha dotación total de 6.000.000,00 de euros para o ano 2025 e de 500.000 euros para o ano 2026. Esta actuación está cofinanciada polo Ministerio de Educación, Formación Profesional e Deportes.
Material escolar: financiado cunha dotación total de 9.000.000,00 de euros para o ano 2025 e de 500.000,00 euros para o ano 2026.
Quinto. Prazo de presentación de solicitudes
Iniciarase o día seguinte ao da publicación desta orde no Diario Oficial de Galicia e rematará o día 20 de xuño de 2025. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2026.
Santiago de Compostela, 28 de abril de 2025
RESOLUCIÓN do 2 de maio de 2025 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2024.
Consellería de Facenda e Administración Pública — III. Outras disposicións — 09/05/2025

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2024, que figuran como anexo a esta resolución.
Santiago de Compostela, 2 de maio de 2025
RESOLUCIÓN do 7 de maio de 2025 pola que se dá publicidade aos convenios de colaboración subscritos no primeiro cuadrimestre do ano 2025.
Axencia de Turismo de Galicia — III. Outras disposicións — 16/05/2025

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia de Turismo de Galicia nos meses de setembro, outubro, novembro e decembro do ano 2024, que se incorpora como anexo a esta resolución.
Segundo. Así mesmo, dáse publicidade aos convenios de colaboración pendentes de publicar subscritos no terceiro cuadrimestre de 2024 pola Axencia de Turismo de Galicia, que se incorporan como anexo II a esta resolución.
Santiago de Compostela, 7 de maio de 2025
EXTRACTO da Orde do 14 de maio de 2025 pola que se convoca o procedemento de concorrencia para a selección dunha entidade colaboradora para a entrega e distribución dos fondos das axudas do Programa de dinamización e incentivo do consumo de peixe e marisco frescos nos comercios retallistas da Comunidade Autónoma de Galicia a través dos bonos Peixe en peixarías (código de procedemento PE113G).
Consellería do Mar — III. Outras disposicións — 16/05/2025

BDNS: (Identif.): 832652.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/832652
Primeiro.
Entidades colaboradoras
Poderán ser entidades colaboradoras as entidades financeiras privadas con personalidade xurídica e plena capacidade de obrar, validamente constituídas, que cumpran os seguintes requisitos:
– Ter oficinas comerciais abertas, cando menos, nos concellos de máis de 20.000 habitantes das catro provincias galegas.
– Ter colaborado na xestión financeira da Xunta de Galicia nos últimos dous anos.
A entidade financeira colaboradora actuará en nome do órgano concedente para todos os efectos relacionados coa subvención, e entregará e distribuirá os fondos públicos aos comercios adheridos ao programa.
Segundo.
Obxecto
O obxecto da colaboración é a entrega e distribución das axudas do Programa de dinamización e incentivo do consumo de peixe e marisco frescos nos comercios retallistas da Comunidade Autónoma de Galicia a través dos bonos Peixe en peixarías.
Para estes efectos, subscribirase o oportuno convenio de colaboración coa Consellería do Mar, segundo o modelo que figura como anexo I da orde.
Terceiro.
Bases reguladoras
As bases reguladoras para a concesión de axudas do Programa de dinamización e incentivo do consumo de peixe e marisco frescos nos comercios retallistas da Comunidade Autónoma de Galicia a través dos bonos Peixe en Peixerías publicaranse conxuntamente coa convocatoria do programa.
Cuarto.
Compensación económica
A compensación económica a favor da entidade colaboradora polos gastos de posta en funcionamento, seguimento e control do Programa bonos Peixe en peixarías é de 80.000,00 €, financiados con cargo á aplicación orzamentaria 16.02.723B.480.0 dos orzamentos xerais da Comunidade Autónoma de Galicia para o ano 2025.
Quinto.
Prazo de presentación de solicitudes
O prazo máximo de presentación de solicitudes será de cinco días naturais, contados a partir do seguinte ao da publicación desta orde no
Diario Oficial de Galicia
.
Santiago de Compostela, 14 de maio de 2025
EXTRACTO da Orde do 5 de maio de 2025 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2025 (código de procedemento PL500F).
Consellería de Cultura, Lingua e Xuventude — III. Outras disposicións — 16/05/2025

BDNS (Identif.): 832272.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/832272
Primeiro.
Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación, e que cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, catro prazas nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Base reguladora
Orde do 5 de maio de 2025 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2025 (código de procedemento PL500F).
Cuarto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 5 de maio de 2025
EXTRACTO da Orde do 2 de maio de 2025 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o ano 2025 (código de procedemento PL500E).
Consellería de Cultura, Lingua e Xuventude — III. Outras disposicións — 16/05/2025

BDNS (Identif.): 832268.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
https://www.infosubvenciones.es/bdnstrans/GE/es/convocatoria/832268
Primeiro.
Persoas beneficiarias
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, seis bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 2 de maio de 2025 pola que se aproban as bases e se anuncia a convocatoria pública de bolsas de formación nos lectorados de lingua, literatura e cultura galegas para o ano 2025 (código de procedemento PL500E).
Cuarto.
Contía
Importe total da convocatoria: 283.394,16 € dos cales 281.124,00 € se destinarán ao pagamento das bolsas dos lectores e 2.270,16 € á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
• 1.225,00 €, para aqueles lectorados localizados en universidades españolas.
• 1.378,00 €, para aqueles lectorados localizados en universidades estranxeiras.
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 2 de maio de 2025
RESOLUCIÓN do 9 de maio de 2025 pola que se dá publicidade aos convenios de colaboración subscritos no primeiro cuadrimestre de 2025.
Instituto Galego de Estatística — III. Outras disposicións — 19/05/2025

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no Diario Oficial de Galicia unha relación dos convenios de colaboración subscritos no cuadrimestre anterior e, en virtude das facultades que teño concedidas,
Artigo único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril, que se xunta a esta resolución.
Santiago de Compostela, 9 de maio de 2025
EXTRACTO da Resolución do 15 de maio de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convoca a fase autonómica do concurso sobre consumo responsable e calidade de vida: Consumópolis 20: Sabes o que consomes? Únete a un consumo máis consciente e solidario (código de procedemento IN114A).
Instituto Galego do Consumo e da Competencia — III. Outras disposicións — 19/05/2025

BDNS (Identif.): 832923.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/832923
Primeiro.
Persoas beneficiarias
1. Poderán participar nesta fase autonómica todos aqueles equipos constituídos por cinco alumnos ou alumnas que cursen estudos de 5º ou 6º de educación primaria ou de 1º, 2º, 3º ou 4º de educación secundaria obrigatoria ou formación profesional básica en calquera centro público, concertado ou privado da Comunidade Autónoma de Galicia.
2. No caso dos colexios rurais agrupados (CRA) e as escolas unitarias que, polas súas especiais circunstancias xeográficas ou demográficas, teñan dificultades para conformar os equipos unicamente con alumnado de 5º e 6º cursos de educación primaria poderán completar os ditos equipos con alumnado doutros cursos de educación primaria.
Segundo.
Obxecto
Convocar e regular a fase autonómica do concurso do curso escolar 2024/25 Consumópolis 20 sobre consumo responsable e calidade de vida, que leva por título:
Sabes o que consomes? Únete a un consumo máis consciente e solidario
(código de procedemento IN114A).
Terceiro.
Bases reguladoras
Resolución do 15 de maio de 2025, conxunta da Consellería de Educación, Ciencia, Universidades e Formación Profesional e do Instituto Galego do Consumo e da Competencia, pola que se convoca a fase autonómica do concurso sobre consumo responsable e calidade de vida: Consumópolis 20:
Sabes o que consomes? Únete a un consumo máis consciente e solidario
(código de procedemento IN114A).
Cuarto.
Importe
Concederanse tres premios de 1.000, 600 e 300 euros para os traballos clasificados respectivamente en primeiro, segundo e terceiro lugar por cada unha das categorías de participación.
Quinto.
Prazo de presentación de solicitudes
O prazo para a presentación das solicitudes comezará o día seguinte ao da publicación desta resolución no
Diario Oficial de Galicia
e rematará o día 23 de maio de 2025.
Santiago de Compostela, 15 de maio de 2025
RESOLUCIÓN do 8 de maio de 2025 pola que se se publica a adxudicación definitiva de centros docentes privados concertados dependentes desta consellería para participaren no programa de inmersión lingüística activa en lingua inglesa, Spring Week, dirixido ao alumnado de sexto curso de educación primaria e de educación secundaria obrigatoria durante o curso 2024/25 (código de procedemento ED531F).
Consellería de Educación, Ciencia, Universidades e Formación Profesional — III. Outras disposicións — 19/05/2025

Con data do 31 de abril de 2025 publicouse no portal educativo da Consellería de Educación, Ciencia, Universidades e Formación Profesional a resolución provisional de centros docentes seleccionados e non seleccionados, xunto coas quendas correspondentes. Abriuse un prazo de dez (10) días hábiles para efectuar reclamacións ou renuncias, ante a Presidencia da Comisión, de acordo co establecido no artigo 15, puntos 1, 2 e 4, da Orde do 23 de decembro de 2024.
Unha vez transcorrido o prazo de reclamacións ou renuncias e segundo os termos do establecido no artigo 16 da Orde do 23 de decembro de 2024, da Dirección Xeral de Ordenación e Innovación Educativa, pola que se regula o réxime de axudas a centros docentes privados concertados dependentes desta consellería para participaren no programa de inmersión lingüística activa en lingua inglesa, Spring Week, dirixido ao alumnado de sexto curso de educación primaria e de educación secundaria obrigatoria durante o curso 2024/25,
Primeiro. Aprobar e facer pública a resolución definitiva dos centros docentes seleccionados e non seleccionados.
Segundo. Publicar esta resolución definitiva no portal da internet da Consellería de Educación, Ciencia, Universidades e Formación Profesional.
Terceiro. Contra a resolución definitiva, que pon fin á vía administrativa, poderase interpoñer recurso potestativo de reposición, ante o conselleiro de Educación, Ciencia, Universidades e Formación Profesional, no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de maio de 2025
RESOLUCIÓN do 13 de maio de 2025 pola que se ordena a publicación do Acordo do Consello da Xunta de Galicia, do 12 de maio de 2025, polo que se aproba a modificación da relación de postos de traballo da Presidencia da Xunta de Galicia.
Consellería de Facenda e Administración Pública — III. Outras disposicións — 19/05/2025

A aprobación da modificación da relación de postos de traballo da Presidencia da Xunta de Galicia xustifícase polos cambios introducidos na súa estrutura orgánica polo Decreto 135/2024, do 20 de maio, polo que se establece a estrutura orgánica dos órganos superiores e de dirección dependentes da Presidencia da Xunta de Galicia, modificado polo Decreto 16/2025, do 10 de marzo, así como polas razóns indicadas no punto primeiro do acordo.
Trátase dunha modificación parcial que contén cambios de diversa natureza pero, por razóns de eficacia e operatividade, estímase máis axeitada unha publicación completa e non parcial dela, de tal xeito que nesta publicación figuran postos cuxas clasificacións e características foron aprobadas polo Consello da Xunta en modificacións anteriores.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 12 de maio de 2025, adoptou o seguinte
Primeiro. Aprobar a modificación da relación de postos de traballo da Presidencia da Xunta de Galicia nos termos que se sinalan no anexo deste acordo, como consecuencia das súas necesidades funcionais e organizativas actuais.
Segundo. Clasificar como de libre designación os postos que a seguir se relacionan, en aplicación do criterio de excepcionalidade que se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de maio de 2025, relativo á aprobación da modificación da relación de postos de traballo da Presidencia da Xunta de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020, sobre delegación de competencias na Dirección Xeral da Función Pública (DOG número 16, do 24 de xaneiro), dispoño que se publique no
Diario Oficial de Galicia
como anexo desta resolución.
RESOLUCIÓN do 7 de maio de 2025 pola que se fan públicas as axudas concedidas ao abeiro da Orde do 16 de decembro de 2024 (Diario Oficial de Galicia número 4, do 8 de xaneiro de 2025) pola que se establecen as bases reguladoras para a concesión de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos galegos.
Consellería de Presidencia, Xustiza e Deportes — III. Outras disposicións — 19/05/2025

Mediante a Orde do 16 de decembro de 2024 (DOG núm. 4, do 8 de xaneiro de 2025), da Consellería de Presidencia, Xustiza e Deportes, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da Comisión de Valoración, en aplicación do artigo 12.1, da referida orde,
Primeiro. Aprobar a concesión das subvencións ás agrupacións de persoal voluntario de protección civil que se detallan no anexo, con cargo á aplicación 05.06.212A.481.0 e código de proxecto 2015 00106 dos orzamentos xerais da Comunidade Autónoma de Galicia, de acordo coa Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025 (DOG núm. 251, do 31 de decembro).
Segundo. Notificarlles o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 7 de maio de 2025
CORRECCIÓN DE ERROS. Resolución do 2 de maio de 2025 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia e se procede á súa convocatoria para os anos 2025 e 2026 (código de procedemento IN845A).
Axencia Galega de Innovación — III. Outras disposicións — 19/05/2025

Advertido erro na citada resolución, publicada no DOG núm. 91, do 14 de maio de 2025, cómpre efectuar a corrección oportuna.
Na páxina 27.213, no artigo 4, punto 2, parágrafo segundo, onde di:
«O prazo de presentación de solicitudes será dun mes. O dito prazo comezará a contar a partir dunha semana da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación».
Debe dicir:
«O prazo de presentación de solicitudes será dun mes. O dito prazo comezará a contar a partir dunha semana da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da apertura do prazo de presentación das solicitudes».
CORRECCIÓN DE ERROS. Resolución do 8 de maio de 2025, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 19 de febreiro de 2025 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2025 (código de procedemento IN223A).
Consellería de Emprego, Comercio e Emigración — III. Outras disposicións — 23/05/2025

Advertidos erros no anexo da citada resolución, publicada no Diario Oficial de Galicia número 96, do 21 de maio de 2025, cómpre facer as seguintes correccións:
Na páxina 28705, onde di:
Debe dicir:
RESOLUCIÓN do 13 de maio de 2025 pola que se dá publicidade da encarga ao medio propio Empresa de Transformación Agraria, S.A., S.M.E., M.P. (Tragsa) da obra de substitución da estrutura de cuberta e do material de cobertura no campamento xuvenil da illa de Ons (Bueu, Pontevedra).
Consellería de Cultura, Lingua e Xuventude — III. Outras disposicións — 23/05/2025

De conformidade co artigo 8.4 da Lei 16/2010, do 17 de decembro, de organización e funcionamento da Administración xeral do sector público autonómico de Galicia, dáse publicidade da seguinte encarga a medio propio:
Resolución do 22 de abril de 2025, da Consellería de Cultura, Lingua e Xuventude, pola que se lle encarga ao medio propio Empresa de Transformación Agraria, S.A., S.M.E., M.P. (Tragsa) a obra de substitución de estrutura cuberta e de material de cobertura no campamento xuvenil illa de Ons (Bueu, Pontevedra).
– Actividade: obra de substitución da estrutura de cuberta e do material de cobertura no campamento xuvenil da illa de Ons (Bueu, Pontevedra).
– Natureza e alcance da xestión encomendada: encarga a medio propio ao ter a Empresa de Transformación Agraria, S.A., S.M.E., M.P. (Tragsa) a consideración de medio propio instrumental e de servizo técnico da Administración xeral da Comunidade Autónoma de Galicia, segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia: desde a sinatura do acordo da encarga ata o 20 de xuño de 2025.
– Financiamento: esta encarga tramítase con cargo á aplicación orzamentaria 13.05.313A.632.1 dos orzamentos de gastos da Comunidade Autónoma de Galicia para o ano 2025.
O importe total da encarga fíxase en setenta e seis mil douscentos nove mil con vinte e un céntimos (76.209,21 €).
Santiago de Compostela, 13 de maio de 2025
ORDE do 12 de maio de 2025 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 23/05/2025

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «Son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «Os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitiralle á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Lingua e Xuventude, e logo de informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de maio de 2025
RESOLUCIÓN do 12 de maio de 2025, da Dirección Xeral de Saúde Pública, pola que se procede á publicación das augas de baño de Galicia que formarán parte na tempada 2025 do Rexistro de Augas de Baño de Galicia, creado ao abeiro do Decreto 175/2022, do 13 de outubro, sobre vixilancia sanitaria das augas de baño de Galicia.
Consellería de Sanidade — III. Outras disposicións — 23/05/2025

De conformidade co disposto no artigo 15.a).2º do Decreto 175/2022, do 13 de outubro, sobre vixilancia sanitaria das augas de baño de Galicia,
Facer públicas as augas de baño de Galicia que formarán parte do Rexistro de Augas de Baño de Galicia, correspondentes á tempada 2025, as cales se relacionan nos anexos I, II e III desta resolución.
Os datos do Rexistro de Augas de Baño de Galicia establecidos no artigo 6 do Decreto 175/2022, do 13 de outubro, serán publicados na páxina web www.sergas.es
Santiago de Compostela, 12 de maio de 2025
RESOLUCIÓN do 13 de maio de 2025 pola que se ordena a publicación do Acordo do Consello da Xunta de Galicia do 12 de maio de 2025 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda e Administración Pública — III. Outras disposicións — 23/05/2025

A aprobación da modificación da relación de postos de traballo da Consellería de Sanidade e do Servizo Galego de Saúde xustifícase polos cambios introducidos na súa estrutura orgánica polo Decreto 144/2024, do 20 de maio, polo que se establece a estrutura orgánica da Consellería de Sanidade, e polo Decreto 145/2024, do 20 de maio, polo que se establece a estrutura orgánica do Servizo Galego de Saúde, así como polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero, por razóns de eficacia e operatividade, estímase máis axeitada unha publicación completa e non parcial dela, de tal xeito que nesta publicación figuran postos cuxas clasificacións e características foron aprobadas polo Consello da Xunta en modificacións anteriores.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 12 de maio de 2025, adoptou o seguinte
Primeiro. Aprobar a modificación da relación de postos de traballo da Consellería de Sanidade e do Servizo Galego de Saúde nos termos que se sinalan no anexo deste acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de maio de 2025, relativo á aprobación da modificación da relación de postos de traballo da Consellería de Sanidade e do Servizo Galego de Saúde, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo desta resolución.
Santiago de Compostela, 13 de maio de 2025
ORDE do 20 de maio de 2025 pola que se acorda a ampliación do prazo para a presentación de solicitudes no procedemento regulado na Orde do 24 de marzo de 2025 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no ano 2025 en centros educativos de Galicia (código de procedemento ED333B).
Consellería de Educación, Ciencia, Universidades e Formación Profesional — III. Outras disposicións — 23/05/2025

O día 27 de marzo de 2025 publicouse no DOG núm. 60 a Orde do 24 de marzo de 2025 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no ano 2025 en centros educativos de Galicia (código de procedemento ED333B).
Segundo o establecido no artigo 7.5, o prazo para a presentación de solicitudes era de 60 días naturais contados desde o día seguinte ao da publicación desta orde no
Diario Oficial de Galicia
(DOG), polo que remata o 26 de maio de 2025.
O artigo 3 da convocatoria establece que as persoas destinatarias son a cidadanía galega residente no exterior que cumpra co disposto no artigo 4.
Tendo en conta a data de remate do prazo de presentación de solicitudes e as persoas destinatarias, que son residentes fóra de España e teñen que cumprir trámites no estranxeiro, resulta aconsellable, para promover e facilitar a súa participación neste procedemento, ampliar o prazo de presentación de solicitudes establecido na convocatoria.
Polo exposto,
1. Modificar o prazo de presentación de solicitudes ata o día 25 de xuño, incluído, polo que resulta ampliado en 30 días naturais o prazo regulado no artigo 7.5 da citada orde.
Santiago de Compostela, 20 de maio de 2025
ORDE do 21 de maio de 2025 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2025 (código de procedemento PR467A).
Consellería de Presidencia, Xustiza e Deportes — III. Outras disposicións — 23/05/2025

Examinado o expediente de concesión de medallas ao mérito e distintivos de permanencia, correspondentes ao ano 2025, e de conformidade coa proposta formulada pola Comisión Avaliadora prevista no artigo 14 do Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións (DOG núm. 44, do 4 de marzo),
Primeiro. Concederlles ás persoas candidatas sinaladas no anexo I as medallas ao mérito da protección civil da Comunidade Autónoma de Galicia, nas categorías de ouro, prata e bronce.
Segundo. Concederlles ás persoas candidatas sinaladas no anexo II os distintivos de permanencia da protección civil da Comunidade Autónoma de Galicia.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de maio de 2025
RESOLUCIÓN do 13 de maio de 2025, da Secretaría Xeral Técnica da Consellería de Presidencia, Xustiza e Deportes, pola que se dá publicidade á encomenda de xestión de carácter técnico á Axencia Galega de Infraestruturas para a supervisión do proxecto Terminal de autobuses integrada na área intermodal da Coruña-San Cristóbal e do Proxecto de construción de elementos comúns da remodelación da estación A Coruña-San Cristóbal e a terminal de autobuses.
Consellería de Presidencia, Xustiza e Deportes — III. Outras disposicións — 23/05/2025

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Presidencia, Xustiza e Deportes á Axencia Galega de Infraestruturas para a supervisión do proxecto Terminal de autobuses integrada na área intermodal da Coruña-San Cristóbal e do Proxecto de construción de elementos comúns da remodelación da estación A Coruña-San Cristóbal e a terminal de autobuses, que ten as seguintes características:
– Obxecto: a elaboración de informes técnicos que sexan precisos para a verificación de que se tiveron en conta as disposicións xerais de carácter legal ou regulamentario así como a normativa técnica que resulten de aplicación para a aprobación do proxecto referido e as súas modificacións, de ser o caso.
Os ditos documentos serán emitidos por persoal técnico cualificado da Axencia Galega de Infraestruturas.
– Natureza e alcance da xestión encomendada: esta encomenda ten natureza intersubxectiva ao ser a Consellería de Presidencia, Xustiza e Deportes e a Axencia Galega de Infraestruturas órganos pertencentes a distintas consellerías con personalidade xurídica propia.
– Prazo de vixencia: esta encomenda terá a duración estritamente necesaria para a elaboración do/dos informe/s técnico/s solicitado/s, que finaliza coa súa entrega.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da Axencia Galega de Infraestruturas en concepto de custo polos servizos que se van prestar en desenvolvemento desta.
Santiago de Compostela, 13 de maio de 2025
CORRECCIÓN DE ERROS. Orde do 8 de maio de 2025 pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais e sanitarios, dos locais destinados para tal fin no edificio da rúa Gregorio Hernández, esquina avenida Peruleiro do concello da Coruña, denominado Espazo Amizar (código de procedemento PR701B).
Consellería de Presidencia, Xustiza e Deportes — III. Outras disposicións — 23/05/2025

Advertidos erros na citada orde, publicada no Diario Oficial de Galicia núm. 89, do 12 de maio de 2025, cómpre realizar as seguintes correccións:
Na páxina 26609, no artigo 6.1, letra b), elimínase o primeiro punto «– Local que se solicita».
Na páxina 26623, no anexo I elimínase a epígrafe DATOS ESPECÍFICOS DO PROCEDEMENTO.
Publícase de novo o anexo I correctamente.
RESOLUCIÓN do 6 de maio de 2025 pola que se dá publicidade á encomenda de xestión á Axencia Galega de Infraestruturas das actuacións relacionadas co proceso de expropiación dos bens e dereitos afectados polas obras de creación de sendas e pasarelas peonís no Camiño de Santiago (Camiño Inglés) en Abegondo e no lugar da Sionlla, en Santiago de Compostela.
Axencia de Turismo de Galicia — III. Outras disposicións — 14/05/2025

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da Resolución da Axencia de Turismo de Galicia, do 2 de maio de 2025, pola que se lle encomenda á Axencia Galega de Infraestruturas a xestión das actuacións relacionadas co proceso de expropiación dos bens e dereitos afectados polas obras de creación de sendas e pasarelas peonís no Camiño de Santiago (Camiño Inglés) en Abegondo e no lugar da Sionlla, en Santiago de Compostela, que ten as seguintes características:
– Obxecto: as actividades que vai realizar a Axencia Galega de Infraestruturas nas obras relacionadas coa construción tanto dun itinerario peonil e pasarela peonil no treito do Camiño de Santiago (Camiño Inglés) en Abegondo como dun itinerario e pasarela peonil no treito alternativo do Camiño de Santiago (Camiño Inglés) no lugar da Sionlla, en Santiago de Compostela, son:
1. Prestar asistencia técnica en todas as fases do proceso expropiatorio, en especial, levantamento de actas previas, actas de ocupación e fase de prezo xusto.
2. Calquera competencia que lle corresponda en virtude da normativa de aplicación.
– Natureza e alcance da xestión encomendada: a encomenda ten natureza de encarga a medio propio, de acordo co disposto no artigo 47 e seguintes da Lei 16/2010, do 17 de decembro, e no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma.
– Obrigas económicas: a realización das actividades e/ou actos e negocios xurídicos necesarios para a execución da encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
– Prazo de vixencia: o prazo de vixencia será dun ano desde a súa sinatura. O dito prazo prorrogarase automaticamente por períodos dun ano, ao estar vinculado á execución dos contratos do trazado das sendas e pasarelas peonís, agás que algunha das partes exprese a vontade da súa resolución cunha antelación mínima dun mes á data do seu remate.
– Supostos de finalización anticipada: por incumprimento total ou parcial dalgunha das partes ou por mutuo acordo.
Santiago de Compostela, 6 de maio de 2025
RESOLUCIÓN do 5 de maio de 2025 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 14/05/2025

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Pola Resolución do 15 de maio de 2024 (DOG núm. 104, 30 de maio) anunciouse a convocatoria de tres postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 1 correspondente ao dominio ERC Ciencias Sociais e Humanidades, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, de 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 5 de maio de 2025
EXTRACTO da Resolución do 2 de maio de 2025 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia e se procede á súa convocatoria para os anos 2025 e 2026 (código de procedemento IN845A).
Axencia Galega de Innovación — III. Outras disposicións — 14/05/2025

BDNS (Identif.): 831641.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/831641
Primeiro. Beneficiarios
Poderán ser beneficiarios das axudas os centros de innovación e tecnoloxía da Comunidade Autónoma que teñan a consideración de consolidados.
Teñen a consideración de centros tecnolóxicos consolidados aqueles que figuran inscritos (ou teñan resolución de recoñecemento como centro tecnolóxico ou centro de apoio á innovación tecnolóxica de ámbito estatal) no rexistro regulado no Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros.
Segundo. Finalidade
Esta resolución ten por obxecto aprobar as bases polas que se rexerá a concesión das subvencións da Axencia Galega de Innovación dirixidas aos centros tecnolóxicos consolidados de Galicia para financiar gastos estruturais e de funcionamento coa finalidade de incentivar a transferencia de resultados da investigación, do coñecemento e das capacidades tecnolóxicas dos centros ao mercado.
Así mesmo, por medio desta resolución convócanse estas axudas para os anos 2025 e 2026 en réxime de publicidade, obxectividade e concorrencia non competitiva (código procedemento IN845A).
Terceiro. Bases reguladoras
Publícanse conxuntamente coa convocatoria.
Cuarto. Importe
Importe total da convocatoria: 6.200.000 euros coa seguinte distribución por anos:
O importe das axudas determínase en función da valoración dunha serie de indicadores que miden, de forma obxectiva, a perspectiva financeira, de resultados e excelencia, e de persoal dos centros tecnolóxicos (indicadores que figuran no anexo II da convocatoria).
Quinto. Prazo de presentación de solicitudes
O prazo de presentación de solicitudes será dun mes. O dito prazo comezará a contar a partir dunha semana da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 2 de maio de 2025
RESOLUCIÓN do 2 de maio de 2025 pola que se dá publicidade dos convenios de colaboración subscritos no primeiro cuadrimestre do ano 2025.
Augas de Galicia — III. Outras disposicións — 14/05/2025

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2025, que se incorpora como anexo a esta resolución.
Santiago de Compostela, 2 de maio de 2025
ORDE do 2 de maio de 2025 pola que se modifica a autorización, por cambio de titularidade, do centro privado plurilingüe María Inmaculada, de Silleda.
Consellería de Educación, Ciencia, Universidades e Formación Profesional — III. Outras disposicións — 14/05/2025

Mediante escritura pública notarial do 4 de abril de 2025, «Fundación María Seoane Colmeiro», titular do centro privado (CPR) plurilingüe María Inmaculada, de Silleda, cede a súa titularidade á «Fundación Educativa Nites».
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar a modificación da autorización por cambio de titularidade do CPR plurilingüe María Inmaculada, de Silleda, código do centro 36009123, a favor da Fundación Educativa Nites, con efectos do día 1 de setembro de 2025.
O cambio de titularidade non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de maio de 2025